1898. aastal toimunud näitusel premeerisid  erinevad Liivimaa seltsid E. A. Justi firma töid, 1899. aastal pälvis Justi trükikoda samasugusel näitusel I preemia finantsministeeriumilt. Tuleb tunnistada, et paljud enam kui sajandi vanused postkaardid, kutsed, blanketid või ümbrikud ei ole oma sära ja värskust tänaseks kaotanud ning võivad ilu, väljapeetuse ja samas lihtsuse poolest olla paslikuks eeskujuks nii mõnelegi kaasaegsele ilutrükise kujundajale.